جمهور باشقانلیغی سوزچوسو ابراهیم کالین آوروپا اؤلکه‌لرینه مراجعت ائده‌رک ناتو-یا عضو اؤلکه‌لرین قاچقین سیاستیندن تنقید ائدیب.
کالین: "آوروپا اؤلکه‌لری اسد رژیمی‌نین هوجوم‌لاری سببیله سوریه-دن قاچان‌لارلا باغلی بیزه گلمه دیکلری موتدتجه بو باشقاسی نین پروبلئمی دیر" بو بحرانا بیگانه قالماقدا داوام ائدیرلر. لاکین تورکیه-‌نین بو مسئله ایله علاقه‌لی ائدبیله جکلیری‌نین بیر سرحددی اولدوغونو ادراک ائتمیرلر".
اینگیلیس وئریلیش اورگانی بی بی سی-نین بیر خبرینده ابراهیم کالین ین سوریه-ده وطنداش محاربه‌سی باشلادیق‌دان بری 3،7 میلیون قاچقینی قبول ائدن تورکیه-‌نین تضییق آلتیندا اولدوغو و رژیم قوه لری نین ادلیب-‌دکی هوجوم‌لاری سببیله تخمینا 500 مین قاچقی‌نین تورکیه سرحدینه آخیشدیغینا دایر سؤزلرینه دقت چکیلیب. بحرانین هر کئچن گون داها دا درینلشدیگینی و آغیرلاشدیغینی ایفاده ائدن کالین وورغولاییب کی، تورکیه قاپی‌لاری باغلاسا دا آچسا دا، بحران گؤز اؤنونده. اساس پروبلئم بوندان عبارت‌دیر. تورکیه قاچقین مسئله سینده الیندن گلن سعی ائدیر. آنجاق بونون بیر سرحددی‌نین اولدوغو گؤزدن یاییندیریلماما‌لی‌دیر.
